คือผมมีจุดเล็กไปเยอะๆอยู่บนริมฝีปากนี่ครับ เยอะจนเหมือนมันเป็นเดียนกันเลย อยากทราบว่านี่คือ Fordyce's spot ตุ่มไขมันรึเปล่าครับ เห็นว่ามันไม่เป็นอันตรายและเกิดได้กับทุกวัย *เป็นมานานเกือบจะ2ปีแล้ว *ไม่มีอาการผิดปกติ ไม่คัน ไม่เจ็บเลย นี่ครับภาพประกอบ(รบกวนเปิดภาพดูด้วย) *ปากแห้งหน่อยนะครับ 
สวัสดีค่ะ ตุ่มบนริมฝีปากในรูปอาจเกิดจาก-ผื่นผิวหนังอักเสบบริเวณปาก จากการแพ้สารสัมผัส เช่นเครื่องสำอาง ลิปสติก ครีมทาหน้า อาจมีคันและแดงร่วมด้วย-ปากแห้งหรือลอกอาจเกิดจากมีโรคภูมิแพ้อยู่เดิม หรือการไปเลียปากบ่อยๆ-มะเร็งช่องปาก มักเป็นตุ่มสีขาวที่มีลักษณะแบน หรืออาจจะนูนขึ้นที่พบบริเวณใบหน้า ในระยะแรกนั้นมักจะไม่เจ็บ แต่หลังจากนั้นจะเริ่มเลือดออกและกลายเป็นแผลเปิด-การติดเชื้อราที่ปาก เกิดเป็นปื้นสีขาวที่ริมฝีปาก ปาก เหงือก หรือต่อมทอนซิลได้-ตุ่มที่เกิดจากต่อมที่ทำหน้าที่สร้างน้ำมัน โดยตุ่มเหล่านี้มักจะมีขนาดใหญ่ขึ้นเมื่อมีอายุเพิ่มขึ้น และอาจจะมีตุ่มเล็กๆ เหล่านี้ได้มากถึง 100 ตุ่ม อันนนี้น่าจะคล้ายกับ Fordyce's spot ที่สงสัยแนะนำพบแพทย์เพื่อตรวจร่างกายอย่างชัดเจนอีกครั้ง ซึ่งแพทย์จะต้องหาสาเหตุที่ต้องรักษาเช่นพวกผื่นผิวหนังอักเสบ หรือการติดเชื้อราที่ปากออกไปก่อนจะสรุปว่าเป็นตุ่มไขมันธรรมดาการดูแลตัวเองเบื้องต้น ทาริมฝีปากให้ชุ่มชื้นอยู่เสมอ ไม่ไปแกะเกาที่ตุ่ม ไม่เลียปากบ่อยๆ